cyanic-selkie/wikianc huggingface dataset:
Kocieviakai
Kocieviakų dialektas, skirtingai nei kašubų kalba, mažai skiriasi nuo bendrinės lenkų kalbos. Nežiūrint geografinio artumo kocieviakų dialektas labai skiriasi nuo kašubų kalbos ir daug artimesnis kujavų dialektui. Dalis kalbininkų kocieviakų dialektą laiko kujavų dialekto variantu.
Manoma, kad kocieviakai yra vieni iš pamarėnų palikuonių.
Šv. Jono Pauliaus II bažnyčia
Šv. Jono Pauliaus II titulą turi šios Lietuvos bažnyčios:
Baronas (Agluona)
Baronas – upelis šiaurės Lietuvoje, Biržų rajone; Agluonos kairysis intakas (Apaščios baseinas). Prasideda mažame miškelyje prie Šalnių kaimo, teka į šiaurę lygiagrečiai su Juodupe ir Gavėnupiu. Žemupyje prateka Liekniškio miškelį. Įteka į Agluoną 5,3 km nuo jos žiočių, 3 km į pietus nuo Biržų.
Intakų neturi. Baseinas labai siauras. Visa vaga ištiesinta. Šalia upelio įsikūrę Gataučiai, Nausėdžiai, Liepos, Zastaučiai, Pagavėniai, Ožkiniškis.
Upėvardis Barõnas kildinamas iš slavybės baronas ('avinas, tekis').
Pryga
Pryga – kaimas Lazdijų rajono savivaldybėje, 5 km į šiaurę nuo Teizų.
Istorija
XIX a. pabaigoje buvo palivarkas.
Te Vahipounamu
Te Vahipounamu ( – 'žalakmenio vieta') – UNESCO pasaulio paveldo objektas Naujojoje Zelandijoje, Pietų salos pietvakarinėje dalyje. Kraštas pasižymi įspūdingais kraštovaizdžiais – driekiasi Pietų Alpės su Kuko kalnu, gausu kalnų ledynų, ežerų, krioklių, slėnių, pakrantė išraižyta fjordų. Kraštui būdinga senojo Gondvanos žemyno augalija ir gyvūnija – veši podokarpų miškai, aukštikalnių pievos, gausu endeminių paukščių rūšių, tame tarpe sutinkama labai reta kakapo papūga.
Pasaulio paveldo objektu paskelbtas 1990 m.
Gražina Gudaitytė-Liautaud
Gražina Gudaitytė–Liautaud (1938 m. balandžio 25 d. Žeimelyje) – JAV gyvenanti Lietuvos mecenatė.
Biografija
Gimė miškininko Jurgio Gudaičio šeimoje. Artėjant Antrojo pasaulinio karo frontui, tėvai su dviem mažametėmis dukromis pasitraukė į vakarinę Vokietijos dalį, o vėliau emigravo į JAV.
Gražina lankė Čikagos Šventojo Kryžiaus bažnyčios vienuolių mokyklą, po to mokėsi vietinėje amerikiečių mokykloje. Buvo aktyvi skautė – viena iš pirmųjų Jūros skaučių tunto narių. Studijavo pedagogiką Ilinojaus universitete Champaigne mieste, Ginos Gudaitis vardu 1959 m. dalyvavo grožio konkurse ir laimėjo Mis Ilinojus titulą. Dirbo mokytoja, 1962 m. ištekėjo už firmos „Capsonic Inc.“ savininko James P. Liautaud'o. Vėliau Gražina Gudaitytė–Liautaud nutraukė pradėtą pedagoginę veiklą ir tapo namų šeimininke, gimė vaikai: Greg'as, James'as John'as, Robby's, Lara.
Veikla
G. ir J. P. Liautaud'ų šeima Amerikos lietuvių tarpe pagarsėjo labdaringa veikla – rėmė žurnalo „Laiškai lietuviams“ leidybą, knygų spausdinimą. Sudėtingu Lietuvai laikotarpiu – 1991 metais – Gražina Gudaitytė-Liautaud atvyko į gimtinę ir pradėjo vadovauti vaikų Vilties fondui, kuris vien tik Vilniaus universitetinei vaikų ligoninei skyrė daugiau nei 4 mln. litų. Šiai ligoninei ji papildomai padovanojo per 620 tūkstančius litų. Fondo kvietimu iš JAV vykdavo gydytojai, kurie ne tik operuodavo ligonius, bet ir perduodavo žinias bei patirtį lietuvių kolegoms. Vilties fondas finansavo ir Lietuvos ortopedų, traumatologų ir slaugytojų stažuotes Amerikoje, kaulų ligomis sergantiems vaikams iš Lietuvos buvo suteikta galimybė nemokamai gydytis JAV ligoninėse. Taip pat per Lietuvos našlaičių fondą Gr.Gudaitytė–Liautaud skyrė neįgaliems ir be tėvų likusiems jaunuoliams stipendijas studijuoti šalies aukštosiose mokyklose.
Siekdama įamžinti tėvo atminimą, ji finansiškai parėmė Šiaulių rajono Auksučių kaime 2006 m. atidarytą Jurgio Gudaičio centrą. Centro užduotis – žemės ūkio ir miškininkystės moksliniai ir praktiniai tyrimai, jame rengiami pažangaus ūkininkavimo seminarai bei vykdoma kt. veikla, orientuota į verslumo kaime skatinimą.
Natūralizmas (filosofija)
Natūralizmas filosofijoje gali reikšti du kiek skirtingus dalykus:
Natūralizmo rūšys
Ontologiniu arba metafiziniu natūralizmu laikoma pozicija, kad "Gamta yra viskas, kas egzistuoja ir visos pagrindinės tiesos yra gamtos tiesos. " Kitaip tariant, ontologiniai natūralistai mano, kad nieko antgamtiško neegzistuoja.
Daug šiuolaikinių mokslo filosofų naudoja terminą metodologinis natūralizmas arba moksliniais natūralizmas kalbėdami apie metodologinę prielaidą, kad reiškinių aiškinimas yra praktiškas tik tada, kai iškeliamos hipotezes apie natūralias priežastis (pvz., keisti reiškiniai aiškinami specifiniais mechanizmais, o ne neapibrėžtais stebuklais ar antgamtiniais reiškiniais). Kitais žodžiais, metodologinis natūralizmas yra nuomonė, kad mokslinis metodas(kelti hipotezes, testuoti ir kartoti) yra vienintelis efektyvus būdas tirti realybę. Bet metodologinis natūralizmas, priešingai nei ontologinis, neteigia, kad antgamtiškos galios neegzistuoja. Neteigia ir kad egzistuoja.
Istorija
Pirmosios natūralizmo idėjos ir prielaidos buvo iškeltos dar ikisokratikų. Vienas jų buvo Talis Miletietis, kuris yra laikomas mokslo tėvu, nes pirmasis bandė paaiškinti gamtos reiškinius nenaudodamas antgamtinių galių. Ikisokratikų empirinių stebėjimų principai yra labai panašūs į dabartinį natūralizmą.
Kai kurie viduramžių filosofai, nors kartais palikdami dieviškojo įsikišimo galimybę, kritikavo mąstytojus, kurie nuolat mieliau viską aiškino stebuklais, nei ieškojo natūralių paaiškinimų. Natūralistinių studijų entuziazmas atsigavo XVI ir XVII amžiuose. Galileo Galilei buvo vienas svarbiausių šios filosofijos veikėjų ir teigė, kad "gamta niekada nepažeidžia jai priskirtų dėsnių". Izaokas Niutonas, paklaustas, kodėl nemini Dievo savo fizikos tyrinėjimuose, atsakė "Aš neiškeliu hipotezės".
Nuo 1996 m. Robertas T. Penockas daugelyje savo straipsnių ir knygų rašė naudodamas terminą metodologinis natūralizmas, norėdamas išaiškinti, kad mokslinis metodas apriboja save natūraliuose paaiškinimuose nedarydamas jokios prielaidos apie antgamtinių galių egzistavimą arba neegzistavimą. Pasak Penocko, mokslas nėra pagrįstas dogmatiniu metafiziniu natūralizmu, kaip teigė kai kurie kreacionistai.
Natūralizmas kaip Epistemologija
Wilardas Van Ormanas Kvinas apibūdino natūralizmą kaip poziciją, kad nėra jokio geresnio metodo vertinti mokslines tiesas negu mokslinis metodas, todėl nėra ir reikalo egzistuoti tokiems abstraktiems mokslams kaip metafizika ar epistemologija. Pasak Kvino, natūralizmas nėra dogmatiškas įsitikinimas, kad modernus mokslo požiūris yra visiškai teisingas. Tai yra tiesiog nuomonė, kad mokslas yra geriausias būdas tyrinėti visatos procesus.
Alvinas Plantinga teigė, kad "jei antgamtiškumas yra išmetamas iš mokslo, o iš tikrųjų gamtoje, kaip daugelis pasaulio žmonių mano, yra antgamtinės galių sukeltų reiškinių, tai mokslas niekada nepasieks tiesos. " Kreacionistai taip pat mano ir panašiai argumentuoja, kad antgamtiškos galios be reikalo yra išimtos iš mokslinių teorijų ir natūralistinė koncepcija nėra būtina, kad būtų daromas mokslas.
Penockas mano, kad antgamtinės jėgos ir būtybės yra už natūralaus pasaulio ribų ir todėl nėra suvaržytos gamtos dėsnių. Jos negali padaryti tik logiškai neįmanomų dalykų. "Jei mes galėtume panaudoti žinias apie natūralų pasaulį tam, kad suprastume antgamtines jėgas, jos, pagal apibrėžimą, nebebūtų antgamtinės… Eksperimentams yra būtina kontroliuoti kintamuosius, bet pagal apibrėžimą, mes negalime kontroliuoti antgamtinių būtybių ir jėgų. " Pasak Penocko, leisti mokslui kreipti dėmesį į nestabilias antgamtines jėgas, paverstų mokslininkų užduotį bereikšme.
Zalvelis
left|120px
Zalvelis – ežeras Lietuvoje, Zarasų rajone, 2,5 km į pietryčius nuo Degučių, Gražutės miške. Ežero ilgis iš pietvakarių į šiaurės rytus – 0,21 km, plotis – iki 0,1 km. Altitudė 149,6 m. Šiaurrytinis ir pietinis krantai aukštoki, vakarinis krantas žemas, pelkėtas – plyti ~ 5,5 ha dydžio Kuojinio pelkė. Rytuose įteka upelis iš už 80 m telkšančio Zalvo ežero, vakaruose išteka upelis link Antalieptės HE tvenkinio (Šventosios upės baseinas). Šalia įsikūręs Vitkuškių kaimas. Veikia kaimo turizmo sodyba.
Bartupė
Bartupė – upelis Lietuvoje, Kauno rajono pietvakariuose; Pilvės dešinysis intakas (Šešupės baseinas). Prasideda Tvarkiškių kaime. Teka į vakarus, šiaurės vakarus. Vidurupyje pasuka į pietus ir teka Kazlų Rūdos miškais. Įteka į Pilvę 51,6 km nuo jos žiočių, tarp Byliškių sodų ir Pagramdinės.
Intakai: Dainupis, Žiogas, Kumelupis, Molkasys (dešinieji).
Visa vaga ištiesinta. Gyvenvietės prie Bartupės: Tvarkiškiai, Pabartupis, Bliovai, Girininkai I.
Upėvardis greičiausiai kilęs iš slavybės bartis ('išpuvęs medis, drevė').
Bėrė
Bėrė – upelis šiaurės Lietuvoje, Biržų ir Pasvalio rajonuose; Mūšos dešinysis intakas. Prasideda Kirdonių miške, 3 km į šiaurės vakarus nuo Kirdonių. Teka laukais į šiaurės vakarus. Įteka į Mūšą 31,5 km nuo jos žiočių, Saločių miestelyje.
Visa vaga, išskyrus patį žemupį, ištiesinta. Prie Bėrės įsikūrę Kazlai, Strėliškiai, Saločiai.
Upėvardis kilęs nuo žodžio bėras ('tamsiai rudas').
Te Anau
Te Anau  – ežeras Naujojoje Zelandijoje, Pietų salos pietvakariuose, Sautlando krašte. Tai antras pagal dydį ežeras šalyje (po Taupo) ir didžiausias (pagal tūrį) gėlo vandens telkinys visoje Australazijoje. Nusidriekęs iš šiaurės į pietus 65 km, apsuptas Pietų Alpių. Vakaruose nuo ežero atsišakoja trys ilgos įlankos („fjordai“). Ežero gylis siekia 417 m. Į Te Anau suteka daug upių, nešančių savo vandenis nuo aplinkinių kalnų ledynų. Iš ežero į Fovo sąsiaurį išteka Vaiau upė.
Prie ežero įsikūrusi Te Anau gyvenvietė. Patenka į Fjordlando nacionalinį parką.
Jevgenijus Savinas
Jevgenijus Savinas (, g. 1984 m. balandžio 19 d.) – buvęs Rusijos futbolininkas, žaidęs atakuojančio saugo, bei puolėjo pozicijoje. Šiuo metu jam priklauso FK Krasava.
Karjera
Profesionalią karjerą pradėjo 2000 m. Rotoriaus klube. Žaidė dublerių komandoje, pagrindinėje sudėtyje vietos neatsirado.
Žaidė įvairiuose profesionaliuose klubuose.
2014 m. žaidė Tiumenės klube. Karjerą baigė 2015 m.
Jaunimo rinktinė
2006 m. buvo pakviestas į U-21 rinktinę ir pelnė 3 įvarčius per 6 sužaistas rungtynes.
PZL.43
PZL.43 Mewa – XX amžiaus ketvirtojo dešimtmečio pabaigoje Lenkijos įmonės PZL (lenk. Państwowe Zakłady Lotnicze) sukurtas lengvasis bombonešis ir žvalgybinis lėktuvas. Orlaivis buvo eksportinis ankstesnio modelio PZL.23 Karaś variantas. Pagrindinis orlaivio operatorius buvo Bulgarijos karalystės karinės oro pajėgos (KOP), kur jis gavo pavadinimą „Чайка“ (žuvėdra).
Konstrukcija ir gamyba
miniatiūra|Tadeusz Sołtyk, vienas PZL.23 ir PZL.43 konstruktorių Lenkija negalėjo eksportuoti ketvirtojo dešimtmečio savos gamybos standartinio lengvojo bombonešio PZL.23 Karaś, nes licencijos taisyklės neleido eksportuoti šiame orlaivyje naudoto Lenkijoje pagal licenciją gaminto Bristol Pegasus variklio. Siekdama apeiti šį apribojimą įmonė PZL kiek modifikavo PZL.23, į jį sumontuodama prancūzišką Gnome-Rhône 14K variklį. Ši, eksportui skirta, modifikacija gavo pavadinimą PZL.43. Orlaiviu pirmoji susidomėjusi Rumunija pasirinko savo gamybos orlaivius, tačiau 1936 m. balandžio mėn. PZL pavyko sudaryti pardavimo sutartį su Bulgarijos karalystės KOP.
Kaip ir pirmtakas, PZL.43 buvo tradicinės komponuotės žemasparinis pilnai metalinis lėktuvas su skarda aptrauktu pusiau monokoko fiuzeliažu. Įgulą sudarė trys nariai: pilotas, bombarduotojas ir žvalgas / galinis šaulys. Piloto ir bombarduotojo darbo vietos buvo įrengtos tandemo principu, po stikliniu gaubtu, žvalgo – atviroje kabinoje. Bombarduotojo darbo vieta buvo žemiau fiuzeliažo įrengtoje gondoloje, kurioje taip pat buvo montuojamas kulkosvaidis. Orlaivio važiuoklė buvo fiksuota, tačiau menkai pritaikyta prastai parengtiems aerodromams. Sparnuose sekcijoje buvo įrengiami 740 litrų talpos kuro bakai. Variklis suko trimentį keičiamo žingsnio metalinį propelerį.
PZL.43 nuo PZL.23 skyrėsi ilgesniu kapotu, po kuriuo buvo montuojamas ilgesnis (du žiedai po 7 cilindrus) ir sunkesnis Gnome-Rhône variklis. Siekiant išlaikyti balansavimą, lėktuvo galinė dalis buvo prailginta, dėl ko bombarduotojo gondola buvo kiek paslinkta atgal. 900–930 AG (671–694 kW) galios Gnome-Rhône 14K variklis pagerino skrydžio parametrus: maksimalus greitis išaugo nuo 319 km/h iki 365 km/h. Galingesnis variklis leido padidinti ginkluotę – buvo montuojami du į priekį šaudantys fiksuoti PWU wz. 7,9 mm kalibro (su 33 kalibrų ilgio vamzdžiu) (versijoje A: PWU wz. 36) kulkosvaidžiai. Galimas vežti bombų kiekis liko toks pats kaip ir PZL.23 – 700 kg po sparnais. Dažniausia naudojama komponuotė – 24 x 12,5 kg bombų (viso 300 kg). Žvalgas valdė įmontuotą fotokamerą. Bombarduotojas naudojosi RH-32 taikikliu.
PZL.43 prototipas nebuvo gaminamas – 1936–1937 m. iš karto buvo pagaminta 12 orlaivių serija. 1938 m. kovo mėn. Bulgarijos KOP užsakė dar 42 tokius orlaivius su 950–1020 AG (708–761 kW) galios Gnome-Rhône 14N-01 varikliais. Šie orlaiviai gavo indeksą PZL.43A. Gamyba prasidėjo 1939 m., tačiau iki karo su Vokietija buvo pagaminti ir užsakovui pateikti tik 36 orlaiviai.
Eksploatacijos istorija
miniatiūra|PZL.43 Po 1939 m. kovo mėn. Vokietijos įvykdytos Čekoslovakijos aneksijos Lenkijos varinė vadovybė siūlė rekvizuoti Bulgarijai gaminamus PZL.43A. Šalies valdžia nenorėjo eskaluoti situacijos ir norėjo išvengti baudų, todėl tokio siūlymo atsisakė, nepaisant to, kad bauda už sutarties nevykdymą (440 000 zlotų) būtų buvusi mažesnė nei vieno orlaivio kaina. Pirmieji PLZ.43A buvo pristatyti Bulgarijos KOP 1939 m. birželio mėn., paskutinysis – 1939 m. rugpjūtį. Po Lenkijos okupacijos dar du (kitų šaltinių teigimu – penkis) PZL.43A Bulgarijai perdavė Vokietija.
Bulgarijos PZL.43 buvo paskirstyti į tris eskadriles (po 12 orlaivių), priklausiusias 1-ąjai grupei. Nuo 1942 m. jie buvo naudojami 1-ąjame oro žvalgybos pulke ir 2-ąjame fronto pulke. Orlaiviai daugiausiai buvo naudojami mokymo tikslais bei kovai su partizanais Makedonijoje. 1942 m. Bulgarijos kariuomenė PZL.42 pradėjo keisti į Junkers Ju 87D5. Nuo 1944 m. dėl dalių trūkumo jie nebebuvo naudojami kovos veiksmuose, o paskutiniai tokie orlaiviai buvo nurašyti 1946 m.
Vokietijos invazijos metu Lenkijoje buvo devyni iš dalies surinkti PZL.43A. Paskubomis sukomplektuotus penkis orlaivius perėmė Lenkijos KOP ir perdavė 41-ąjai žvalgybinei eskadrilei, ginkluotai PZL.23 Karaś. Karo veiksmų metu šie lėktuvai atliko žvalgybines misijas, tačiau jau rugsėjo 10 d. buvo likę tik du skrydžiams tinkami PZL.43A. Iki karo pabaigos buvo sunaikinti visi Lenkijos turėti PZL.43A.
Vokietijai užėmus Okęčie aerodrome prie Varšuvos buvusią PZL gamyklą, keletas joje buvusių apgadintų orlaivių buvo suremontuoti ir išbandyti Liuftvafės ir 1940 m. spalio mėn. perduoti Bulgarijai.
Operatoriai
Nazi_Germany
Techniniai duomenys
Pagal Cynk, Jerzy B. (1971). Polish Aircraft 1893–1939.
Kuko kalnas
Kuko kalnas arba Aoraki  – kalnas, stūksantis Naujoje Zelandijoje, Pietų saloje, Pietų Alpėse. Aukštis – 3754 m. Tai aukščiausia Naujosios Zelandijos vieta ir aukščiausia Okeanijos vieta (atmetus Havajus ir Naująją Gvinėją). Kalnas stūkso Kenterberio krašte, apsuptas ledynų, kalnų ežerų. Patenka į Kuko kalno nacionalinį parką (šis yra Te Vahipounamu, UNESCO pasaulio paveldo objekto, dalis). Greta driekiasi ilgiausias šalyje Tasmano ledynas.
Kalno pavadinimas maorių kalba (dar žinomas kaip Aorangi) kilo nuo Ngāi Tahu klano asmenvardžio. 1642 m. gruodžio 13 d. kalną išvydo jūrininkas Abelis Tasmanas. 1851 m. kalnas pavadintas Okeanijos tyrinėtojo, britų kapitono Džeimso Kuko garbei (nors pats Kukas iki kalno nuplaukęs nebuvo). Nuo 1998 m. vartojami abu pavadinimai.
1882 m. į kalną bandė įkopti airių ir šveicarų alpinistai, bet paskutiniųjų 50 m įveikti nesugebėjo. 1894 m. į Kuko kalną įkopė Naujosios Zelandijos ekspedicija, vadovaujama Tom Fyfe.
Soni ir Džedas
Soni ir Džedas – 1972 m. sukurta komedija apie porą plėšikų ir juos persekiojantį šerifą.
Riba (1976 filmas)
Riba – 1976 m. Prancūzijoje sukurta erotinė drama.
Prisieginė
Prisieginė – kaimas Ignalinos rajono savivaldybėje, 5 km nuo Rimšėnų.
Beržė (Šalčia)
Beržė  – upė pietryčių Lietuvoje, Šalčininkų rajone; Šalčios dešinysis intakas. Prasideda Stasylų miške greta Stasylų kaimo. Teka į pietvakarius, nuo vidurupio – į vakarus Pačiabatų miško šiauriniu pakraščiu. Įteka į Šalčią 43,3 km nuo jos žiočių, šalia Rudnios kaimo.
Marijan Ćorić
Marijanas Čoričius (Marijan Ćorić; g. 1987 m. liepos 18 d.) – Kroatijos vartininkas. Buvęs FK Palanga žaidėjas.
Beržė (Šalčia)
Intakas – Svinčelė (kairysis; Švenčiaus žuvininkystės tvenkinių ištaka).
Marijan Ćorić
Karjera
Žaidėjo karjerą pradėjo Kroatijoje. Atstovavo Italijos klubams.
Beržė (Šalčia)
Beveik visa vaga ištiesinta. Gyvenvietės prie Beržės: Stasylos, Čiužiakampis, Pušyniškės, Dainiškės, Makniūnai, Kalveliai.
Marijan Ćorić
Karjera
Labai aukštas, 204 cm ūgio, vartininkas.
Beržė (Šalčia)
Upėvardis kilęs nuo medžio pavadinimo beržas.
Marijan Ćorić
Karjera
2019 m. atvyko į Lietuvą. Atstovauja FK Palanga. Debiutavo A lygoje 2019 m. balandžio 2 d. rungtynėse prieš FK Riteriai. Šiose rungtynėse prasileido tris įvarčius. Vasarą FK Palanga pakeitė trenerį ir didelę dalį žaidėjų. Marijanas paliko klubą. Per tą laiką A lygoje sužaidė 8 rungtynes.
Serijinių ėjimų šachmatų uždavinys
Serijinių ėjimų uždavinys – pasakiškosios kompozicijos kūrinys, kuriame pirmenybė daryti ėjimus suteikiama vienai pusei, kuri be kitos pusės atsakymų, nepertraukiamų savo ėjimų serija sudaro poziciją, kurioje priešinga pusė savo vienu ėjimu gali įvykdyti uždavinio užduotį.
Serijiniuose šachmatų uždaviniuose figūros vaikšto pagal tradicinių šachmatų taisykles, bet iki paskutinio ėjimo jos neturi šachuoti karaliaus.
Jie skirstomi į: tiesioginio, sutarto, atvirkščio ir refleksinio mato, Kirkės serijinius uždavinius.Sudarinėjami ne tik su tradicinėmis, bet ir pasakiškomis figūromis. Geriausi įtraukiami į FIDE albumus.
Užduoties trumpinimas
Sutrumpintas serijinių šachmatų uždavinių tarptautinis žymėjimas prasideda trumpiniu Ser, o po to pridedamas uždavinio tipas ir ėjimų skaičius. Pav SerH#7 reiškia serijinis septynių ėjimų sutartas matas (pato atveju – SerH=7). Serijinis 19 ėjimų atvirkščio mato užrašas būtų: SerS#19, o serijinio refleksinio – SerR#19.
Istorija
Serijinių ėjimų šachmatų uždaviniai yra žinomi seniai. Keletą tokių uždavinių iš XIII amžiaus arabų rankraščių cituoja H.J. Murėjus knygoje „A history of Chess“ (1962).
Britų šachmatų kompozitoriaus T.R Dosono dėka serijinių uždavinių populiarumas išaugo po to, kai jis 1947 m. leidinyje „The Fairy Chess Review“ publikavo straipsnį, kuriame išdėstė šiuolaikines šių uždavinių taisykles bei patalpino savo uždavinį.
Uždaviniai
Vienai pusei, serijiniais ėjimais, kuriant matinį tinklą karaliui, kita pusė, nors ir nedaro ėjimų, dėka, tarpusavyje surištų įvairiomis taktinėmis idėjomis figūrų išsidėstymo šachmatų lentoje, apsunkina užduoties sprendimą. Dažniausios naudojamos idėjosː linijų užstojimas, išlaisvinimas, figūrų surišimas ir atrišimas.
Šuoliai su slidėmis 2014 m. žiemos olimpinėse žaidynėse
miniatiūra|dešinėje|200px|[[Šuoliai su slidėmis|Šuolių su slidėmis emblema.]] Šuolių su slidėmis rungtys 2014 m. žiemos olimpinėse žaidynėse vyks RusSki Gorki centre olimpiniame parke. Pirmą kartą varžybose dalyvaus ir moterys.
Serijinių ėjimų šachmatų uždavinys
Uždaviniai
Ne mažą vietą tarp serijinių uždavinių užima pozicijos, sudarytos, naudojant iš keleto pėstininkų paaukštintas figūras. Jų aukštinimo laikas ir paaukštintų figūrų tipas bei nuoseklumas svarbu užduoties įvykdymui. Tad tiesaus ir lengvo kelio į užduoties įvykdymą šiuolaikiniuose serijiniuose uždaviniuose nebūna.
Sutartas matas
Sutarto mato serijiniuose uždaviniuose ėjimų seriją atlieka juodųjų figūros, kurios sukūrusios savo karaliui matinę poziciją, paskutinį ėjimą perleidžia baltiesiems, kurie ir matuoja juodųjų karalių.
Atvirkščias matas
Atvirkščio mato serijiniuose uždaviniuose savo ėjimų seriją atlieka baltųjų figūros, kurios turi įvykdyti du darbus: sukurti matinius tinklus savo ir kitos pusės karaliui, nes baltieji gali priversti juoduosius matuoti baltųjų karalių tik grasindami juodųjų karaliui matu. Atlikę tai per užduotyje nustatytą ėjimų skaičių, baltieji paskutiniuoju ėjimu priverčia juoduosius matuoti baltųjų karalių.
Refleksinis matas
Refleksinio mato serijiniuose uždaviniuose legalių ėjimų seriją atlieka baltųjų figūros, kurios per užduotyje nurodytą ėjimų skaičių turi sukurti matinį tinklą baltųjų karaliui, kuriame juodieji, privalėtų vienu ėjimu skelbti baltųjų karaliui matą.
Sukūrę matinį tinklą, kuriame, esančiam baltųjų karaliui, galima vienu ėjimu skelbti matą, baltieji ėjimų seriją baigia ir perduoda ėjimą juodiesiems, kurie privalo vienu ėjimu matuoti baltųjų karalių.
E. Bourdo uždavinyje baltųjų figūrų kelias į galutinį tikslą nėra paprastas. Kelionėje į jį jų laukia kliūtys, kurioms įveikti, kad išvengtų refleksinio uždavinio taisyklių reikalavimo, kai tik galima, vienu ėjimu matuoti juodųjų karalių, tenka eiti tam tikra tvarka ir ne visada artimiausiu keliu. Kad įvykdytų užduotį baltiesiems reiktų pervesti savo karalių į e5, arba d3 ir atverti juodiesiems jų bokšto ir rikio linijas tam, kad juodieji galėtų matuoti baltųjų karalių ėjimais Be4 ar Re4.
To plano įgyvendinimui baltiesiems pakaktų trijų ėjimų, bet tam, kad apsaugotų nuo mato ne savo, o juodųjų karalių, tenka panaudoti dar du papildomus ėjimus. Pirmajame sprendinyje tai būtų ėjimas 1.f6 kuriuo nuo savo bokšto užstojama 6-oji horizontalė: tai leis ėjimu 2.Kd4 atrišti baltųjų bokštą Bc6. (baltieji negalėjo iš karto eiti į tikslą: 2.Kd3?, nes sekančiu ėjimu privalėtų matuoti juodųjų karalių ėjimu 3.R:e1#) Dabar atrištasis bokštas ėjimu '''3. Bc3''' užstoja baltųjų rikį, apribodamas jo galimybes matuoti juodųjų karalių.
Tik dabar baltieji eina į galutinį tiksląː ėjimu 4.Kd3 atriša rikį b4 ir atveria ketvirtąją horizontalę, eidami 5.Re7. Kai pradžioje numatytos linijos yra atvertos, juodieji paskutiniuoju ėjimu matuoja baltųjų karalių 5….Re4#.
Antrajame sprendinyje baltieji tikslą pasiekia panašiaiː laiku užstodami ir atverdami linijas.
M. Victumo uždavinyje baltieji tikslą gali pasiekti blokuodami laukelius g5, ar h4. Baltųjų žirgas į kiekvieną iš jų gali patekti dviem būdais, tačiau vienas jų yra klaidingas, nes papildomai užstoja baltųjų karalių 4-oje horizontalėje, ar juodojo rikio įstrižainėje ir atriša figūras Rd4, ar Be6, kurios privalėtų matuoti juodųjų karalių. Dėl abiejuose sprendiniuose klaidinančių pėdsakų ir dvigubų surištų matų konkurso teisėjas įvertino šį uždavinį 2-ąja vieta.
A. Semanenko uždavinyje paskutiniuoju ėjimu, surišus baltųjų figūras, išvengiama mato juodiesiems. Uždavinyje gausiai naudojamos surišimų ir atrišimų taktinės idėjos. Konkurso teisėjas šiam uždaviniui skyrė 3-ią vietą.
Slovėnijos futbolo varžybos 2010–2011 m.
Slovėnijos futbolo varžybos 2010–2011 m.
Pryšmantai (Raseiniai)
Pryšmantai – kaimas Raseinių rajono savivaldybėje, 6 km nuo Ilgižių III.
Juozapas Kiselis
Juozapas Kiselis, (1894 m. liepos 6 d. Lietuvoje – 1951 m. gegužės 30 d. Latvijoje) – Romos katalikų kunigas Latvijoje, pedagogas.
Biografija
Ilgą laiką tarnavo Latvijos katalikų parapijose. 1926–1928 m. klebonavo Kombulių (prie Kraslavos) Šv.Juozapo, 1928–1940 m. – Borovkos Dievo Motinos ir Kraslavos Šv.Liudviko bažnyčiose. Kraslavoje buvo ir dekanato vadovas, dėstė tikybą šio miesto gimnazijoje. 1940 m. Latvijos švietimo ministras jį paskyrė Rygos lietuvių gimnazijos direktoriumi. 1942–1951 m. kunigavo Preilių Švč. Mergelės Marijos Škaplierinės bažnyčioje. Palaidotas Naujosiose kapinėse Preiliuose.
Vaikų Eurovizijos dainų konkursas 2015
250px|thumb|right| {{legend|#22B14C|Dalyvaujančios šalys}} {{legend|#FFC20E|Šalys, nedalyvaujančios 2015 metų konkurse}}
'''2015 m. vaikų Eurovizijos dainų konkursas''' – 13-asis vaikų Eurovizijos dainų konkursas, kuris vyko lapkričio 21 dieną Bulgarijos sostinėje Sofijoje, arenoje „Arena Armeec“. Tai buvo pirmas kartas, kai Bulgarijos nacionalinė televizija (BNT) organizavo „Eurovizijos“ renginį. Konkurse dalyvavo septyniolika šalių, tarp kurių debiutantėmis buvo Australija ir Airija.
Konkurse nugalėjo Malta. Tai buvo antras kartas kai ši šalis laimėjo „Vaikų Euroviziją“. Malta sumušė daugiausiai pelnytų taškų rekordą, surinkdama 185 taškus, ankstesnis rekordas nuo 2004 m. priklausė Ispanijai (171 taškas). Antrąją vietą užėmė Armėnija, o trečioji atiteko Slovėnijai.
Vieta
Po Italijos pergalės 2014 m. vaikų „Eurovizijos“ dainų konkurse, Europos transliuotojų sąjunga (ETS) Italijos transliuotojui RAI suteikė pirmenybę surengti 2015 m. konkursą. Tačiau 2015 m. sausio 15 dieną RAI atsisakė rengti konkursą savo šalyje.
Tuo pat metu ETS gavo iš dviejų šalių pasiūlymus surengti konkursą; tai Bulgarija ir Malta, 2014-ųjų vaikų „Eurovizijoje“ užėmusios atitinkamai antrąją ir ketvirtąją vietas.
2015 m. sausio 26 d. buvo paskelbta, kad Bulgarija pasirinkta surengti 2015 m. konkursą, kuri vyks lapkričio 21 dieną. Tai buvo pirmas kartas, kai Bulgarija organizavo bet kokį „Eurovizijos“ renginį. 2015 m. kovą paaiškėjo, kad renginys vyks Sofijoje, „Armeec“ arenoje, kuri talpina maždaug 12 tūkst. žiūrovų. Šiame pastate koncertus rengė tokios įžymybės, kaip Tom Jones, Red Hot Chilli Peppers, Jennifer Lopez, Goran Bregovič, Jessie J, Julio Iglesias ir Lady Gaga.
Formatas
220px|thumb|right|Konkurso vedėja – [[Poli Genova]] 220px|thumb|right|„Arena Armeec“ 2015 m. „Vaikų Eurovizijos“ metu.
Grafinis dizainas
2015 m. gegužės 22 d. Europos transliuotojų sąjungos (EBU) ir Bulgarijos nacionalinio transliuotojo (BNT) surengtoje spaudos konferencijoje buvo pristatyti vaikų „Eurovizijos“ logotipas ir šūkis. Konkurso šūkis – #disover (liet. #atrask). „Jauni žmonės tyrinėja pasaulį ir svajoja kiekvieną dieną, ir su savo šou, mes norime sukurti jiems naują pasaulį, kurį jie galėtų atrasti“, – paaiškino BNT generalinė direktorė.
Birželio 23 dieną EBU, kartu su konkursą rengiančiu transliuotoju BNT, iniciatyvinės grupės susirinkimo metu Sofijoje, pristatė oficialų logotipą 2015-ųjų konkursui. Viara Ankova, generalinė konkursą rengiančio transliuotojo direktorė, paaiškino, kad logotipo koncepcija buvo įkvėpta išsiskleidusio, nupučiamo pienės žiedo galvos sėklų idėja, „tai, ką kiekvienas yra daręs būdamas vaikas“.
Vedėjai
2015 m. spalio 21 d. Bulgarijos nacionalinė televizija (BNT) paskelbė, kad šių metų vedėja yra Poli Genova. Poli atstovavo savo šaliai Eurovizijoje 2011 tai pat ir Eurovizijoje 2016.
Dalyvaujančios šalys
2015 m. spalio 7 d. buvo patvirtinta, kad konkurse dalyvaus 17 valstybių. Australija ir Airija debiutavo konkurse, Albanija sugrįžo po dvejų metų pertraukos, o Makedonija – po vienerių. Kipras ir Kroatija pasitraukė iš pernai vykusio 2014 metų konkurso, kaip ir Švedija, kuri pasitraukė iš konkurso pirmą kartą nuo 2008 m. Nuo 2007 m. tai buvo pirmas kartas, kai iš viso konkurse dalyvavo 17 šalių.
Nicholas Ray
Nikolas Rėjus (, tikrasis vardas Raymond Nicholas Kienzle,1911 m. rugpjūčio 7 d. Geilsvilis, Viskonsinas, JAV – 1979 m. birželio 16 d. Niujorkas, JAV) – amerikiečių kino režisierius, scenaristas ir aktorius.
Biografija
N. Rėjaus tėvas buvo vokiečių, o motina – norvegų kilmės. Iki pradėdamas statyti filmus N. Rėjus studijavo architektūrą. Kaip režisierius, nominuotas „Oskarui“ už kultinę dramą „Maištininkas be priežasties“ („Rebel Without a Cause“, 1955), kurioje vaidina Džeimsas Dynas ir Natali Vud, ir už vieną iš daugybės Holivudo Naujojo Testamento ekranizacijų – savo užmoju ir laisva tradicinių temų traktuote išsiskiriantį filmą „Karalių karalius“ („King of Kings“, 1961), jame Jėzų iš Nazareto vaidina Džefris Hanteris.
N. Rėjus pirmasis kine iškėlė maištaujančio jaunimo problemą ir atskleidė jos psichologines bei socialines priežastis. Jis atkreipė dėmesį į daugelio amerikiečių šeimų negeroves ir išsakė savo nuomonę, ką tėvai turėtų iš tikrųjų suteikti savo vaikams ir ko juos mokyti.
Shannon Woodward
Shannon Woodward (g. 1984 m. gruodžio 17 d. Fyniksas, Arizona) – amerikiečių aktorė.
Pryšmantėliai
Pryšmantėliai – kaimas Raseinių rajono savivaldybėje, 5 km nuo Ilgižių III.
Nicholas Ray
Biografija
Jis buvo kino festivalių vertinimo komisijų narys: Berlyno (1961 m.) ir San Sebastiano (1974 m.).
Asmeninis gyvenimas
N. Rėjus buvo vedęs keturis kartus – Džyn Evans XX a. 4–ajame dešimtmetyje, vėliau aktorę ir šokėją Beti Uti, po to esė „Nikolo Rėjaus autobiografija“ („The Autobiography of Nicholas Ray“) autorę Siuzaną Švarc ir 1948–1952 m. aktorę Gloriją Grehem. Iš šių santuokų gimė trys vaikai: sūnus Entonis (Anthony, kuris vėliau vedė pamotę Gloriją Grehem, o tai sukrėtė visuomenę) ir dvi dukteris – Niką (Nica) ir Džuli (Julie). Nepaisant daugybės santykių su moterimis, N. Rėjus buvo biseksualus.
Butigeidžio rinktinė
miniatiūra|250px|right|Paminklas žuvusiems partizanams prie [[Eičiai|Eičių]]
Butigeidžio rinktinė, Butageidžio rinktinė (iki 1947 m. liepos Lydžio rinktinė, po to iki 1948 m. birželio - Aukuro rinktinė ) – Lietuvos partizanų rinktinė, priklausiusi Kęstučio apygardai. Butigeidžio rinktinė veikė Tauragės, Šilutės ir Šilalės apskrityse, faktiškai buvo Kęstučio apygardos branduolys. 1949-1950 m. Butigeidžio rinktinė leido savo laikraštį.
1943-4 m. Eržvilko apylinkėse susikūrė ir veikė Lietuvos Laisvės Armijos kuopa, daugiausia kovojusi su sovietų partizanais ir gynusi nuo jų apylinkių kaimų gyventojus. 1944 m. kartu su frontu pasitraukė kitų 12 Tauragės apskrities valsčių LLA štabai, tačiau Eržvilko kuopos štabas liko. Jį sudarė Eržvilko gimnazijos mokytojai. 1945 m. pradžioje, po to, kai sovietai suėmė keletą Eržvilko kuopos narių Eržvilko LLA štabas ėmėsi pertvarkyti savo veiklą iš pogrindinės į partizaninę. Prie Eržvilko kuopos prisidėjo visų Tauragės apskrities ir trijų Raseinių apskrities valsčių (Nemakščių, Šimkaičių) partizanai (tuo metu vadinti "vanagais"), iš viso apie 1500-2000 žmonių, tiek buvusių LLA narių, tiek naujai į miškus nuo sovietų persekiojimo ir mobilizacijos pasitraukusių vietos gyventojų. 1945 m. liepos mėnesį partiznų junginys pavadintas Lydžio rinktine.
1948 m. rinktinėje buvo Marso (vėliau - Nemuno) ir Švyturio rajonai, 1949 m. - Švyturio, Šalnos, Visvydo-Eimučio rajonai, vėliau - Šalnos, Visvydo ir Dariaus rajonai. Partizanų rajonai taip pat vadinti tėvūnijomis. Dariaus rajone veikė "Geležinio vilko" (Šilutės, Šilalės ir Priekulės rajonai) ir "Rambyno" ("Pilies"; veikė Klaipėdos, Rietavo ir Šilalės apskričių sandūroje) būriai. Partizaninio karo metu Dariaus rajone žuvo 236 partizanai.
1950 m. vasario 16 d., išdavus ryšininkui Justinui Stasiuliui ir stribams apsupus bunkerį Aisėnų miške, su trimis kitais partizanais žuvo Dariaus rajono Pušies būrio vadas Pranas Auškalnis - Laisvė.
Paskutiniajam rinktinės vadui 1950 m. viduryje tapus priešų agentu ir ėmus aktyviai veikti prieš partizanus rinktinė iki 1951 m. spalio buvo sunaikinta. 1950 m. balandžio 9 d. MGB agento Šimkaus (Zenonas Noreika) pastangomis buvo suimti Šalnos tėvūnijos vadai F.Gaubstys-Vytautas, P.Trijonis-Jaunutis ir Z.Paulikas. F.Gaubstys sutiko bendradarbiauti su MGB ir išdavė daugybę Aušrelės ir Jūros būrių partizanų. Paskutiniai Jūros būrio partizanai žuvo 1954 m. kovo 29 d. 1950 m. birželio 16 d. Sakalinės miške, didelės MGB operacijos metu žuvo 11 partizanų, tarp jų Visvydo tėvūnijos vadas Jonas Stoškus-Eimutis.
1951 m. liepos pradžioje Butageidžio rinktinės likučiai perduoti Žemaičių apygardai. Tuo metu ją besudarė tik vienas - Dariaus rajonas, kuriame buvo iki 40 kovotojų, veikusių Šilutės-Šilalės rajonų sandūroje.
1952 m. sausio 26 d. Žadvainų miške žuvusių Butigeidžio rinktinės Dariaus tėvūnijos Rambyno-Pilies būrio partizanų – būrio vado Antano Kontrimo-Paramos, Antano Gedminto-Lakštučio, Prano Grauslio-Pavasario, Onos Juškienės-Onutės ir Juozo Oželio-Dagilio – palaikai rasti ir identifikuoti Rietavo dvaro teritorijoje.
Vadai
Rinktinės vadai: Kiti žymesni vadai ir partizanai:
Atminimas
Butigeidžio (Lydžio, Aukuro) rinktinės partizams pastatyti šie atminimo ženklai ir paminklai:
Fovo sąsiauris
thumb|270px|Sąsiauris žemėlapyje
Fovo sąsiauris  – sąsiauris, skiriantis Naujajai Zelandijai priklausančias Pietų ir Stiuarto salas. Ilgis ~130 km, plotis 14–50 km. Šiaurinėje sąsiaurio dalyje yra 3 įlankos – Te Vaevae, Oreti ir Toetojės. Sąsiauryje yra Solandero salos bei Ruapukės sala.
Pagrindinis uostas – Blafas. Fovo sąsiauris pasižymi audringais ir sūkuringais vandenimis.
1770 m. sąsiaurio žiotis matė Džeimsas Kukas, bet jis manė, kad Stiuarto sala neatskirta nuo Pietų salos. Pirmasis europietis, juo praplaukęs, buvo Ovenas Smitas (1804 m.). Sąsiauris pavadintas Naujojo Pietų Velso generolo-leitenanto Džozefo Fovo (Joseph Foveaux) garbei.
Milingai
thumb Milingai  – slavų gentis, viduramžiais gyvenusi Peloponese pietų Graikijoje.
Kaip ir ezeritai, milingai pirmąkart paminėti knygoje „De administrando imperio“ – valstybės valdymo vadove, kurį parašė Bizantijos imperatorius Konstantinas VII Purpurinis (valdęs 945–959 m). Imperatorius rašė, kad jo laikais jie mokėjo 60 numizmų duoklę, bet vėliau jie sukilo ir buvo sutriuškinti, tad valdant Romanui I Lekapenui (valdymo metai 920–945 m.), jiems jau teko mokėti 600 numizmų. Bizantijos valstybėje milkingai išlaikė autonomiškumą, bet tapo krikščionimis, helenizavosi kalba ir kultūra.
Frankokratijos laikais (XIII–XIV a.) juo samdydavo kareiviais tiek Achėjos kunigaikštystės valdovai frankai, tiek Morėjos despotato bizantiniai graikai. Pvz., pagal „Morėjos kroniką“ (Το χρονικόν του Μορέως) kunigaikštis Giljomas II Vilarduenas (valdęs 1246–1278 m.), suteikė „didžiajam milingų drungui“ atleidimą nuo visų prievolių, išskyrus karinę tarnybą. Milingai vis dar minimi apie 1330 m. Lakonijos cerkvių fundatorių įrašuose. Pvz., fundatorius Konstantinas Spanas, iš žymiųjų Spanų giminės, pavadintas „milingų drungo tzaousios, kas rodo, kad milingai dar tebeegzistavo kaip atskira bendruomenė. N. Nicoloudis identifikavo, kad vėlyvųjų viduramžių tema Kinsterna (ar Giserna) sutampa su milingų žemėmis šiaurės vakarinėje Manio pusiasalio dalyje.
Silueto sala
thumb|250px|Salos pakrantė
Silueto sala  – sala Indijos vandenyne, Seišeliuose, 20 km į šiaurės vakarus nuo Mahės. Plotas – 20 km². Tai trečia pagal dydį iš granitinių Seišelių salų. Paviršius labai kalnuotas, iškyla iki 751 m (Daubano k.). Nuo aplinkinių salų Siluetas skiriasi tuo, kad tai jaunesnė sala, joje rasta vulkaninių pelenų.
Siluete gyvena labai negausios endeminių gyvūnų rūšys – seišelinis maišasparnis šikšnosparnis (Coleura seychellensis), Aldabros dramblinis vėžlys (Aldabrachelys gigantea), seišelinis pelėsakalis (Falco araea), seišelinis žydrasis balandis (Alectroenas pulcherrimus). Nuo 2010 m. 93 % salos yra nacionalinis parkas.
Gintautas Želvys
Gintautas Želvys (, g. 1944 m. balandžio 21 d.) – Rusijos ir Lietuvos muzikinio teatro pedagogas, režisierius. Sankt Peterburgo N. Rimskio–Korsakovo konservatorijos profesorius, Sankt Peterburgo lietuvių bendruomenės veikėjas.
Biografija
Mokėsi Marijampolės 1–joje vidurinėje mokykloje. 1969 m. baigė Kauno Juozo Gruodžio aukštesniąją muzikos mokyklą. Studijavo Leningrado N. Rimskio–Korsakovo konservatorijoje, kur įgijo pianisto ir operos režisieriaus specialybę. Dėstė Lietuvos konservatorijoje, parašė ir apgynė menotyros mokslų disertaciją apie Jurgio Dvariono kūrybą. 1975 m. paskirtas Lietuvos filharmonijos direktoriumi.
Vėliau pervažiavo gyventi į Leningradą, dirbo N. Rimskio–Korsakovo konservatorijos Operinio ruošimo katedroje. Suteiktas docento, po to – profesoriaus vardas. Paskirtas Vokalo ir režisūros fakulteto dekanu, Konservatorijos prorektoriumi. Šios aukštosios mokyklos teatre režisavo operas: Džiakomo Pučinio „Bohema“, Nikolajaus Rimskio–Korsakovo operą „Caro sužadėtinė“, Piotro Čaikovskio „Jolanta“, Irinos Jelčevos „Riki–Tiki–Tavi“. Kauno muzikiniame teatre pastatė Džoakino Rosinio operą „Sevilijos kirpėjas“. 2006 m. suteiktas Rusijos nusipelnusio meno veikėjo vardas. Apdovanotas Kauno miesto „Santakos garbės ženklu“.
Tais pačiais metais išrinktas Sankt Peterburgo lietuvių bendruomenės pirmininku. 2010 m. jo iniciatyva suburtas Sankt Peterburgo estų, latvių ir lietuvių choras Baltikum.
Gustav Alfred Ring
Gustavas Alfredas Ringas (Gustav Alfred Ring; 1889 m. spalio 21 d. Trumsėje (kitur norodyta Kopenhagoje) – 1958 m. birželio 9 d. Osle) – Norvegijos verslininkas, Lietuvos Respublikos generalinis garbės konsulas Osle.
Biografija
1926 m. rugpjūčio mėn. G.A.Ringas buvo paskirtas Lietuvos garbės konsulu Osle. Jis veikė keliomis kryptimis: populiarino Lietuvą gimtojoje šalyje, teikė žinias apie Norvegijos ūkį, ieškojo partnerių lietuvių verslininkams. Kartu konsulas gynė Lietuvos Respublikos interesus Vilniaus ir Klaipėdos kraštų klausimais.
Jo pastangų dėka 1935 m. rugpjūtį Lietuvos eksporto įmonė „Maistas” išsinuomojo, o gruodį nupirko Anglijos Wm Simons & Co Ltd firmos statytus refrižeratorius „Rimfrost“ ir „Barfrost“ (nuo 1936 m. „Kretinga“ ir „Utena“). Šie 542 BRT keliamosios galio garlaiviai tapo šalies prekybinio laivyno užuomazga: buvo įdarbinti lietuviai jūreiviai, kroviniai pradėti gabenti savais laivais. 1938 m. vasarą generalinio konsulo pagalba Klaipėdos įmonė „Sandėlis“ Trondheime įsigijo laivą „Augustal“ (1607 BRT). Pavadintas „Panevėžiu“, jis tapo didžiausiu lietuviškų jūrinių laivų tarpe. G.A.Ringas prisidėjo ir prie kultūrinių ryšių tarp abiejų valstybių stiprinimo: buvo surengta lietuvių liaudies meno paroda, organizuotos Lietuvos–Norvegijos futbolo rinktinių draugiškos rungtynės. Jis buvo aktyvus 1934 m. lapkričio 7 d. įkurtos Norvegijos–Baltijos šalių draugijos (Norsk-Baltisk forening) narys, 1936 m. įsteigė sidabrinę Slidinėjimo taurę, dėl kurios varžėsi Estijos, Latvijos ir Lietuvos studentai.
1940 m. rugpjūčio 8 d. Lietuvos TSR Užsienio reikalų ministerijos generalinio sekretoriaus Pijaus Glovacko raštu Oslo konsulatas turėjo būti uždarytas, o dokumentacija perduota Sovietinei ambasadai. Tačiau tai neįvyko – Lietuvos Respublikos konsulinė įstaiga dirbo ir Antrojo pasaulinio karo metu, ir po jo. Tuo metu buvo stengiamasi padėti lietuvių pabėgėliams vienu ar kitu būdu atsidūrusiems Norvegijos Karalystėje. Po G.A.Ringo mirties Lietuvos generaliniu garbės konsulu Osle buvo paskirtas Hilmaras Marinius Hansenas.
G.A.Ringas buvo vedęs – žmona Ingrida (1893–1922), sūnus Gustavas Alfredas (jaun.) (1916–1993).
Bienė
Bienė, t. p. Bena, Biena  – upelis daugiausia Lietuvoje (Vilniaus iš Šalčininkų rajonuose), nedidelė dalis Gudijoje (Ašmenos rajone); Merkio dešinysis intakas. Prasideda Medininkų aukštumoje, netoli pietinių Juozapinės ir Aukštojo papėdžių, prie Paalaburdiškių kaimo. Teka į pietryčius per Lietuvą, žemupyje prateka nedidelę Gudijos teritoriją, tada vėl Lietuvoje, prie pat sienos įteka į Merkio aukštupį, 185,2 km nuo jo žiočių, ties Ažubeniu.
Intakas – Salaka (kairysis).
Aukštupio vaga ištiesinta, 11,5 km nuo žiočių sudarytas Alaburdiškių tvenkinys. Kaimai prie Bienės: Alaburdiškės, Šakiškės, Dainava, Bena, Ažubenis (Lietuva), Bena, Pabenė, Maračanka (Gudija).
Upėvardis neaiškios kilmės, bandytas gretinti su trakų vietovardžiu Βῖναι ir kildinti iš 'mušti'.
Valstybinė miškų tarnyba
Istorija
Tarnyba įsteigta 2010 m., reorganizavus Miško sanitarinės apsaugos tarnybą, Miško genetinių išteklių, sėklų ir sodmenų tarnybą ir Valstybinę miškotvarkos tarnybą bei naujai įsteigtai tarnybai perdavus Valstybinės aplinkos apsaugos inspekcijos Miškų kontrolės skyriaus funkcijas.
Edward Sarpong
Karjera
Karjerą pradėjo gimtinėje ir atstovavo „Unistar“ futbolo akademijai.
Nuo 2016 metų priklausė „Portimonense“ klubui, kuris laimėjo antrą Portugalijos lygą.
Nuo 2019 metų atstovavo „Esperanca Lagos“ klubui (Portugalijos antroji lyga).
FC Džiugas
2021 m. gruodžio mėn. tapo Telšių „Džiugo“ nariu.
2022 m. kovo 12 d. debiutavo A lygoje atstovaudamas „Džiugo“ klubui. A lygoje sužaidė 33 rungtynes.
2023 m. sausio 2 d. tapo žinoma, kad ir toliau atstovaus „Džiugo“ klubui.
2023 m. gegužės 14 d. pasižymėjo įvarčiu A lygos rungtynėse prieš „Bangos“ klubą.
Statistika
Spalvų reikšmės:
Rinktinės
Savo laiku atstovavo Ganos U-23 rinktinei, sužaidė penkerias rungtynes.
2019 m. lapkričio 8 d. žaidė prieš Kamerūno U-23 rinktinę.
2019 m. lapkričio 11 d. žaidė prieš Egipto U-23 rinktinę.
2019 m. lapkričio 14 d. žaidė prieš Malio U-23 rinktinę.
2019 m. lapkričio 22 d. žaidė prieš Pietų Afrikos Respublikos U-23 rinktinę.
Petrus Kaerius
Petrus Kerijus (, ; 1570 m. Gente – 1630 m. ten pat) – Nyderlandų kartografas, graviūrininkas, leidėjas.
Biografija
Gimė graviūrininko Henriko Kerijaus šeimoje. Jo sesuo Koletė ištekėjo už kartografo J. Hondijaus. P. Kerijus dirbo Amsterdame ir Londone.
Žemėlapiai
Su J. Hondijumi apie 1600 m. išleido „Nova totius Europae descriptio“, 1621 m. su J. Jansonu – „Nova totius terrarum orbis“. Žemėlapius leido ir su kitais leidėjais.
Lietuva
Kai kuriuose P. Kerijaus žemėlapiuose pavaizduota ir Lietuvos teritorija.
Douglas DC-8
McDonnell Douglas DC-8 – keturių variklių, siaurafiuzeliažis komercinis reaktyvinis oro laineris, 1958–1972 m. laikotarpiu gamintas bendrovės „McDonnell Douglas“. Lėktuvas vis dar tebenaudojamas, 2013 m. buvo likę 36 vienetai.
Lėktuvas buvo sukurtas kaip atsakas į Boeing 707. Lėktuvo modeliai buvo gaminami iki 1972 m., kol pradėjo plisti didesesni, plačiafiuzeliažiai dviejų praėjimų keleiviniai laineriai, tokie kaip Boeing 747, McDonnell Douglas DC-10 ir Lockheed L-1011 TriStar. DC-8 konstrukcija buvo talpesnė nei Boeing 707 ir dėl to šie lėktuvai buvo naudojami ir kaip krovininiai.
Benas Aleksandravičius
Benas Aleksandravičius (g. 1996 m. Vilniuje) – lietuvių muzikantas. Alternatyvaus roko grupės „ba.“ įkūrėjas, lyderis ir vokalistas.
Ankstesnis gyvenimas
Užaugo Antakalnyje, lankėsi Vilniaus Antakalnio atviro jaunimo centre „Žalianamis“. Lankė kūrybinę vaikų ir jaunimo stovyklą „Lietuvos atgaja“, kurioje kelis metus dalyvavo teatro pamainoje.
Lankė Vilniaus Mikalojaus Daukšos vidurinę mokyklą, metė 10-oje klasėje dėl muzikinės karjeros. Vėliau mokėsi VSMC gimnazijoje vakarine mokymo forma, dėl nelankymo išbrauktas iš mokinių.
Bradaulis
Bradaulis (Bradaunis) – upelis šiaurės Lietuvoje, Akmenės rajone; Agluonos kairysis intakas (Vadaksties baseinas). Išteka iš Kamanų pelkės, teka į rytus Kamanų miškais, toliau – dirbamais laukais. Įteka į Agluoną 12,7 km nuo jos žiočių, netoli Gaudžiočių.
Bikilys
Bikilys – upė Lietuvoje, Panevėžio rajone; Alantos dešinysis intakas (Nevėžio baseinas). Prasideda laukuose prie Pupeliškių kaimo, Šilų apylinkėse. Teka į šiaurę, kerta Alančių miško pakraštį, žemupyje pasuka į vakarus, teka Raguvos miškų pakraščiais. Įteka į Alantą 14,2 km nuo jos žiočių, prie Bedrių viensėdžio.
Dominykas Babikas
Dominykas Babikas (g. 1998 m. rugsėjo 24 d.) – lietuvių būgnininkas, muzikantas.
Benas Aleksandravičius
Muzikinė karjera
Mokytis groti akustine gitara pradėjo Lietuvos vaikų ir jaunimo centre.
Dominykas Babikas
Vienas iš keturių „ba.“ narių (būgnai), taip pat be „ba.“ dar groja keturiolikai grupių Lietuvoje.
Benas Aleksandravičius
Muzikinė karjera
Kurti muziką pradėjo vos gavęs pirmą gitarą.
Dominykas Babikas
Ankstesnis gyvenimas
Lankė Kauno sporto mokyklą „Bangpūtys“, kurioje užsiėmė buriavimu.
Bikilys
Intakai: Opstainė (dešinysis), Dubija (kairysis).
Bradaulis
Visa vaga ištiesinta, aukštupys patenka į Kamanų rezervatą. Prie Bradaulio įsikūrę Gailaičiai, Pakempiniai.
Benas Aleksandravičius
Muzikinė karjera
Pirmasias savo dainas kėlė į „SoundCloud“ ir „Videogaga“.
Dominykas Babikas
Ankstesnis gyvenimas
Mokėsi Šiuolaikinės mokyklos centre.
Bikilys
Visa vaga ištiesinta. Kaimai prie Bikilio: Sodeliškiai, Lukštės, Šilagalys, Bauriškis, Dūdelėnai.
Etimologija
Upėvardis Bikilỹs kildinamas iš žodžio „bikis“ – striukis.
Dominykas Babikas
Veikla
2017 m. susikūrė psichodelinio roko grupė „Flash Voyage“, su kuria Dominykas Babikas 2018 m. laimėjo pirmąją vietą jaunų grupių konkurse „Garažas“.
Benas Aleksandravičius
Solo
2013 m. gegužę septyniolikmetis atlikėjas spėjo išleisti penkių dainų albumą „raktas“, o viena iš albumo dainų "Tai ne žmogus" padėjo jam staigiai išgarsėti internete ir tų pačių metų vasarą surengti bent keletą koncertų.
Dominykas Babikas
Veikla
2016 m. pradėjo groti alternatyvaus roko grupėje „ba.“
Benas Aleksandravičius
Grupė
2013 m. „ba.“ tapo grupe, kai prie vokalisto prisijungė Simonas Motiejūnas (gitara) ir Jonas Butvydas (būgnai).
Bradaulis
Upėvardis kildinamas nuo žodžių bradas, brada ('didelis purvas, klampus kelias, šlapynė; brasta').
Benas Aleksandravičius
Grupė
Pirmasis pasirodymas su grupe įvyko 2013 m. menų fabrike „Loftas“, kai grupės „Skamp“ vokalistas Vilius Alesius paprašė „ba.“ uždaryti T.Ė.T.Ė. muzikinius apdovanojimus.
LRT OPUS
2014 m. pradėjo karjerą LRT OPUS kaip radijo laidos „Raudonos Rožės Radijas“ vedėjas.
Lietuvos balsas
2022 m. tapo naujo LNK projekto „Lietuvos balsas. Kartos“ mokytoju.
2023 m. tapo mokytoju 10-ajame jubiliejiniame LNK projekte „Lietuvos balsas“. Jo mokinys Anyanya Udongwo tapo projekto laimėtoju.
Hot Springso nacionalinis parkas
Hot Springso nacionalinis parkas  – JAV nacionalinis parkas, esantis Arkanzaso valstijoje. Šis parkas 1932 m. buvo įkurtas Jungtinių Valstijų Kongreso. Tai buvo pirmas kartas, kai federalinė vyriausybė atidavė žemės sklypą, kaip poilsio zoną. Populiarios karštosios versmės, manoma, kad jos turi gydomųjų savybių. Tai mažiausias nacionalinis parkas pagal plotą Jungtinėse Amerikos Valstijose. Įrengta daug pėsčiųjų takų ir kempingų.
Hot Springso nacionaliniame parke kurį laiką treniravosi žaidėjai iš Pagrindinės Beisbolo Lygos, gyveno gangsteriai, tokie kaip Al Kaponė, Auklono parke vyko žirgų lenktynės, čia lankėsi ir 42-asis JAV prezidentas Bilas Klintonas. Nacionaliniu parku buvo paskelbtas 1921 m. kovo 4 d.
Karštosios versmės teka iš Hot Springso kalnų, priklausančių Aučitos kalnų slėniui. Parke karštosios versmės per ilgą laiką nepakito, valdžia sugebėjo išsaugoti neužterštą vandenį, nes jo nepanaudojo viešajam naudojimui. Daugiau nei 200 metų šiose versmėse žmonės gydo reumatą ir kitus negalavimus.
„Bathhouse Row“ zona yra paskirta kaip paminklų rajonas, kuriame yra didžiausia pirčių kolekcija Šiaurės Amerikoje.
Sodžius (reikšmės)
Sodžius gali reikšti: